SET เช้าพุ่ง 10 จุด ตามตปท. รับแรงซื้อพลังงาน-ลุ้นเงินเฟ้อสหรัฐชะลอ
SET เช้าพุ่ง 10 จุด ตามต่างประเทศ รับแรงซื้อกลุ่มพลังงาน-เก็งเงินเฟ้อสหรัฐชะลอตัว ให้แนวรับที่ 1,658 จุด แนวต้านแรกที่ 1,665 จุด แนวต้านถัดไปที่ 1,670 จุด
SET เช้าพุ่ง 10 จุด ตามต่างประเทศ รับแรงซื้อกลุ่มพลังงาน-เก็งเงินเฟ้อสหรัฐชะลอตัว ให้แนวรับที่ 1,658 จุด แนวต้านแรกที่ 1,665 จุด แนวต้านถัดไปที่ 1,670 จุด
12 ก.ย. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:26 น. อยู่ที่ 1,664.37 เพิ่มขึ้น 9.75 จุด หรือ 0.59% สูงสุดที่ 1,664.89 จุด ต่ำสุดที่ 1,660.83 จุด มูลค่าการซื้อ 1.28 หมื่นล้านบาท
โดยนักวิเคราะห์ กล่าวว่า ตลาดหุ้นไทยเช้านี้ปรับตัวขึ้นตามตลาดต่างประเทศ รับบรรยากาศตลาดหุ้นหุ้นเอเชียบวกกันถ้วนหน้าที่ได้รับ Sentiment บวกจากตลาดฝั่งสหรัฐที่มีแรงซื้อเก็งกำไรกลับมาเข้ามาจากที่นักลงทุนเก็งว่าเงินเฟ้อสหรัฐที่จะประกาศในวันพรุ่งนี้ (13 ก.ย.) น่าจะเห็นสัญญาณชะลอตัว
โดยตลาดเช้านี้มีแรงซื้อหุ้น DELTA ปรับขึ้นมาต่อเนื่องซึ่งช่วยดันดัชนีขึ้น 1 จุด และมีแรงซื้อกลุ่มพลังงานจากราคาน้ำมันดิบดีดตัวขึ้น 3.9% นอกจากนี้ เมื่อวันศุกร์ (9 ก.ย.) ต่างชาติซื้อสุทธิกว่า 1 พันล้านบาท ทำให้นักลงทุนคลายความกังวล
พร้อมให้แนวรับที่ 1,658 จุด แนวต้านแรกที่ 1,665 จุด แนวต้านถัดไปที่ 1,670 จุด
 